**แผ่นข้อเท็จจริง**

**บริการและโปรแกรมที่จัดไว้สำหรับผู้ทุพพลภาพ**

มีบริการและโปรแกรมมากมายที่จัดไว้ให้แก่ผู้ทุพพลภาพเพื่อช่วยให้พวกเขาเตรียมตัวพร้อมสำหรับการหางานและรักษางานนั้นไว้ เรื่องเหล่านี้รวมถึง

**เงินอุดหนุนค่าแรง** จูงใจนายจ้างที่มีศักยภาพในการจ้างผู้ทุพพลภาพเข้าทำงาน

**ความช่วยเหลือส่วนตัวที่เกี่ยวกับงาน** ช่วยออกค่าใช้จ่ายของบริการสนับสนุนในสถานที่ทำงานสำหรับผู้ที่ต้องการความช่วยเหลือสม่ำเสมอ อันเนื่องมาจากความทุพพลภาพหรือสภาพทางการแพทย์ของเขา

**เบี้ยเลี้ยงการเดินทาง** สามารถช่วยท่านในด้านค่าใช้จ่ายในการเดินทางไปและกลับจากที่ทำงาน การเรียน การฝึกอบรม การเป็นอาสาสมัคร หรือจากการหางาน ถ้าท่านไม่สามารถใช้พาหนะขนส่งสาธารณะได้

**โปรแกรมความช่วยเหลือในการย้ายบ้านเพื่อรับงาน** ช่วยให้ท่านสามารถเบิกคืนค่าใช้จ่ายในการย้ายบ้านได้

**บริการผู้ช่วยเหลือส่วนตัวและที่ปรึกษาด้านการจ้างงาน**สามารถช่วยท่านได้ถ้าชีวิตของท่านได้รับความกระทบกระเทือนอย่างหนักจากความเจ็บป่วยทางจิต ถ้าท่านกำลังรับความช่วยเหลือด้านรายได้และถ้าท่านจำเป็นต้องออกหางานทำ

**ความช่วยเหลือในกรณีที่ท่านอาจสูญเสียงานที่กำลังทำ** อันเป็นผลเนื่องมาจากความทุพพลภาพ การบาดเจ็บ หรือสภาพการเจ็บป่วยของท่าน

**โครงการจูงใจสำหรับประกอบธุรกิจใหม่**สามารถช่วยท่านได้ ถ้าท่านต้องการจะทำธุรกิจขนาดเล็กใหม่

**โปรแกรมประสบการณ์การทำงานแห่งชาติ**สามารถช่วยท่านได้ ถ้าท่านสนใจทำงานเพื่อหาประสบ การณ์ทั้งประเภทที่ได้รับค่าจ้างและไม่ได้รับค่าจ้าง เพื่อช่วยให้ท่านได้รับทักษะการทำงานและความมั่นใจ

**โปรแกรมการพัฒนาชุมชน**ช่วยให้ท่านเตรียมพร้อมในการทำงาน และการหางานในย่านห่างไกลของออสเตรเลีย

**ทักษะสำหรับการศึกษาและการจ้างงาน**สามารถช่วยปรับปรุงทักษะการพูด การอ่าน การเขียน หรือการคิดคำนวณเลขคณิตเบื้องต้นของท่านได้

สำหรับข้อมูลเพิ่มเติมเกี่ยวกับบริการใดๆ เหล่านี้ หรือข้อมูลเกี่ยวกับการจ้างงานผู้ทุพพลภาพที่ได้รับการปรับให้เหมาะสมกับท่าน โปรดไปที่เว็บไซต์: www.jobaccess.gov.au หรือโทรศัพท์ถึงที่ปรึกษาของ JobAccess ได้ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ